ดราก้อนบอล
ดราก้อนบอล () เป็นการ์ตูนญี่ปุ่น ผลงานของอากิระ โทริยาม่า ลงพิมพ์ในนิตยสารโชเนนจัมป์ตั้งแต่ พ.ศ. 2527 - พ.ศ. 2538 และรวมเป็นฉบับรวมเล่มได้ 42 เล่ม ในประเทศไทยเคยลงตีพิมพ์ใน ทาเล้นท์ และ ซีโร่ ในช่วงก่อนที่มีลิขสิทธิ์การ์ตูน และหลังจากนั้นได้ตีพิมพ์ในหนังสือการ์ตูนบูม ภายใต้ลิขสิทธิ์ของบริษัท เนชั่น เอ็ดดูเทนเมนท์ จำกัด
ดราก้อนบอล GT
เวลาผ่านไปหลายปี โกคูฝึกวิชากับอูบุที่วังของพระเจ้า ซึ่งอูบุเองก็มีฝีมือที่พัฒนาขึ้น เรียกได้ว่าทำเอาโกคูทึ่งในความสามารถเลยทีเดียว ปิลาฟ ศัตรูครั้งอดีตของโกคูมาหาดราก้อนบอลเพื่อที่จะครองโลก เมื่อมาถึงห้องที่เก็บดราก้อนบอลในวังพระเจ้า พวกปิลาฟแปลกใจว่าทำไมดราก้อนบอลที่พวกตนเห็นถึงมีดาวสีดำ ไม่รอช้าพวกปิลาฟจึงเรียกเทพมังกร แต่เทพมังกรเองก็มีสีแดงแตกต่างจากของเดิม โกคูหลังจากฝึกวิชาให้อูบุเสร็จรู้สึกตัวว่าทำไมฟ้ามืด แล้วก็เข้ามาที่ห้องที่พวกปิลาฟอยู่ ปิลาฟตกใจมากที่เห็นโกคู และบอกว่าถ้าโกคูยังเด็กอยู่ตนจะจัดการได้แน่นอน เทพมังกรแดงได้ยินนึกว่าเป็นการขอพร จึงบันดาลให้โกคูกลับกลายเป็นเด็กและพวกปิลาฟก็หนีไป พวกเด็นเด้เห็นก็ตกใจที่โกคูกลับไปเป็นเด็กอีกครั้ง แต่ความทรงจำก็ยังเป็นผู้ใหญ่อยู่ โกคูจึงกลับบ้านไปหาจีจี้ที่ไม่ได้เจอกันมาหลายปี